stanford-oval/wikipedia huggingface dataset:
ทางหลวงแผ่นดินหมายเลข 101
รายละเอียดของเส้นทาง > ช่วงกำแพงเพชร–เด่นชัย

ทางหลวงแผ่นดินหมายเลข 101 เริ่มต้นจากถนนพหลโยธินที่อำเภอเมืองกำแพงเพชร จังหวัดกำแพงเพชร ผ่านสะพานข้ามแม่น้ำปิงเข้าสู่เขตตัวเมืองกำแพงเพชร มีชื่อเรียกในช่วงนี้ว่า ถนนกำแพงเพชร จากนั้นตัดผ่านเมืองกำแพงเพชรจนถึงแยกบรรจบทางเลี่ยงเมืองกำแพงเพชร ผ่านอำเภอพรานกระต่าย แล้วเข้าสู่จังหวัดสุโขทัยที่อำเภอคีรีมาศ จากนั้นข้ามแม่น้ำยม โดยตัดผ่านทางหลวงแผ่นดินหมายเลข 12 ก่อนผ่านอำเภอเมืองสุโขทัย อำเภอศรีสำโรง อำเภอสวรรคโลก อำเภอศรีสัชนาลัย จากนั้นมีทางแยกขวาไปจังหวัดอุตรดิตถ์ (ทางหลวงแผ่นดินหมายเลข 102) ช่วงของทางหลวงแผ่นดินหมายเลข 101 ที่เริ่มต้นจากอำเภอสวรรคโลก เริ่มต้นต่อจากถนนจรดวิถีถ่องในเขตเทศบาลเมืองสวรรคโลกถึงตัวอำเภอศรีสัชนาลัย จะเรียกถนนในช่วงนี้ว่า ถนนศรีสัชนาลัย
รายละเอียดของเส้นทาง > ช่วงเด่นชัย–จุดผ่านแดนถาวรบ้านห้วยโก๋น

ทางหลวงตัดผ่านต่อไปยังจังหวัดแพร่ที่อำเภอเด่นชัย โดยใช้สายทางร่วมกับทางหลวงแผ่นดินหมายเลข 11 ที่ตำบลไทรย้อย มีแยกซ้ายไปจังหวัดลำปาง และที่ตำบลเด่นชัย มีแยกขวาไปจังหวัดอุตรดิตถ์ จากนั้นผ่านอำเภอสูงเม่น ผ่านทางเลี่ยงเมืองแพร่ โดยมีทางหลวงแผ่นดินหมายเลข 103 แยกซ้ายมือไปอำเภองาว จังหวัดลำปาง ทางหลวงตัดผ่านต่อไปยังอำเภอร้องกวาง แล้วเข้าสู่จังหวัดน่านที่อำเภอเวียงสา ถึงเขตเทศบาลเมืองน่าน จากนั้นเริ่มเส้นทางอีกครั้งหนึ่งที่สี่แยกช้างเผือก ผ่านอำเภอท่าวังผา อำเภอปัว อำเภอเชียงกลาง อำเภอทุ่งช้าง ไปสิ้นสุดที่จุดผ่านแดนถาวรห้วยโก๋น–น้ำเงิน อำเภอเฉลิมพระเกียรติ โดยทางหลวงช่วงระหว่างอำเภอเมืองแพร่ จังหวัดแพร่ ถึงอำเภอเมืองน่าน จังหวัดน่าน มีชื่อเรียกว่า ถนนยันตรกิจโกศล ตั้งชื่อเพื่อเป็นเกียรติแก่ หลวงยันตรกิจโกศล (วารี ยันตรกิจโกศล) นายช่างกำกับแขวงการทางแพร่ เมื่อวันที่ 10 ธันวาคม 2493 ตามมติ ครม จอมพล ป พิบูลสงคราม นายกรัฐมนตรี นอกจากนี้ ทางหลวงแผ่นดินหมายเลข 101 ช่วงเด่นชัย ถึงจุดผ่านแดนถาวรบ้านห้วยโก๋น เป็นส่วนหนึ่งของทางหลวงเอเชียสาย 13
สถานที่สำคัญบนเส้นทาง

อุทยานประวัติศาสตร์กำแพงเพชร
ศาลหลักเมืองกำแพงเพชร
โรงเรียนทรัพย์สถิตย์วิทยาคาร
อุทยานประวัติศาสตร์กำแพงเพชรเขตอรัญญิก
โรงเรียนบ้านบ่อสามแสน
วัดบ่อสามแสน
โรงเรียนอนุบาลอุทิศศึกษา(การกุศล)
ศูนย์การศึกษาพิเศษประจำจังหวัดกำแพงเพชร
เรือนจำกลางกำแพงเพชร
ศูนย์บริการลูกค้าทีโอทีกำแพงเพชร
แขวงทางหลวงชนบทกำแพงเพชร
ศูนย์เมล็ดพันธ์ุข้าวกำแพงเพชร
สำนักชลประทานที่4 กำแพงเพชร
สำนักงานประกันสังคมจังหวัดกำแพงเพชร
สำนักงานเทศบาลตำบลหนองปลิง
ศูนย์ราชการจังหวัดกำแพงเพชร
สถานีเพาะชำกล้าไม้กำแพงเพชร
ศูนย์วนวัฒนวิจัยที่3(กำแพงเพชร)
โรงพยาบาลพรานกระต่าย
โรงพยาบาลคีรีมาศ
โรงเรียนคีรีมาศวิทยา
วิทยาลัยพลศึกษาสุโขทัย
ที่ว่าการอำเภอศรีสำโรง
โรงเรียนศรีสำโรงชนูปถัมภ์
โรงพยาบาลศรีสังวรสุโขทัย
วิทยาลัยเกษตรและเทคโนโลยีสุโขทัย
โรงเรียนสวรรค์อนันต์วิทยา
สถานีรถไฟสวรรคโลก
โรงพยาบาลสมเด็จพระยุพราชเด่นชัย
ที่ว่าการอำเภอสูงเม่น
โรงพยาบาลสูงเม่น
บิ๊กซี สาขาแพร่
โรงเรียนสูงเม่นชนูปถัมภ์
วิทยาลัยอาชีวะศึกษาแพร่
โรงพยาบาลแพร่คริสเตียน
โฮมโปร สาขาแพร่
โรงเรียนพิริยาลัย
สำนักทางหลวงที่ 2 (แพร่)
ที่ว่าการอำเภอร้องกวาง
โรงเรียนร้องกวางอนุสรณ์
เทสโก้ โลตัส สาขาแพร่
โรงพยาบาลร้องกวาง
สถานีตำรวจภูธรร้องกวาง
สถานีตำรวจภูธรไผ่โทน
มหาวิทยาลัยแม่โจ้ วิทยาเขตแพร่
สำนักงานที่ดินจังหวัดน่าน
โรงเรียนศึกษาสงเคราะห์น่าน
โรงพยาบาลเวียงสา
สถานีตำรวจภูธรเวียงสา
โรงเรียนศรีเวียงสาวิทยาคาร
พระตำหนักธงน้อย
สถานีไฟฟ้าแรงสูงน่าน
แขวงทางหลวงน่านที่ 1
เทสโก้ โลตัส สาขาน่าน
โรงเรียนศรีสวัสดิ์วิทยาคาร
ท่าอากาศยานน่าน
แขวงทางหลวงน่านที่ 2
สถานีตำรวรภูธรตาลชุม
โรงพยาบาลท่าวังผา
ที่ว่าการอำเภอท่าวังผา
สถานีตำรวจภูธรท่าวังผา
สถานีไฟฟ้าแรงสูงปัว
ที่ว่าการอำเภอทุ่งช้าง
สถานีตำรวจภูธรทุ่งช้าง
โรงพยาบาลทุ่งช้าง
โรงเรียนทุ่งช้าง
ด่านศุลกากรทุ่งช้าง
ด่านถาวรห้วยโก๋น - น้ำเงิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทางหลวงแผ่นดินหมายเลข 101
ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
โครงข่ายทางหลวงชนบท เก็บถาวร 2018-01-04 ที่ เวย์แบ็กแมชชีน สำนักบำรุงทาง กรมทางหลวงชนบท กระทรวงคมนาคม
ระบบลงทะเบียนทางหลวงท้องถิ่น เก็บถาวร 2021-05-10 ที่ เวย์แบ็กแมชชีน กรมทางหลวงชนบท กระทรวงคมนาคม
ทางหลวงแผ่นดินหมายเลข 101 ในตำบลหาดเสี้ยว อำเภอศรีสัชนาลัย จังหวัดสุโขทัย
ทางหลวงแผ่นดินหมายเลข 101 ตอนท่าวังผา-ปัว
ทางหลวงแผ่นดินหมายเลข 101 ผ่านด่านพรมแดนบ้านห้วยโก๋น
โดนต์โนว์วอตทูดู

Error เพลงโดยแบล็กพิงก์
| "โดนต์โนว์วอตทูดู" |
| --- | --- |

เพลงโดยแบล็กพิงก์
จากอีพีคิลดิสเลิฟ
ภาษา: เกาหลี อังกฤษ
วางจำหน่าย: 5 เมษายน ค.ศ. 2019 (2019-04-05)
บันทึกเสียง: 2019
แนวเพลง: อิเล็กโทรป็อป
ความยาว: 3:22
ค่ายเพลง:  วายจี  อินเตอร์สโคป 
ผู้ประพันธ์เพลง: เท็ดดี พัก ไบรอัน ลี
โปรดิวเซอร์: เท็ดดี พัก อาร์.ที 24 เบกกา บูม

วิดีโอซ้อมเต้น
"โดนต์โนว์วอตทูดู" ที่ยูทูบ
 
"โดนต์โนว์วอตทูดู" (อังกฤษ: Don't Know What to Do) เป็นเพลงของเกิร์ลกรุปเกาหลีใต้ แบล็กพิงก์ เขียนโดยไบรอัน ลี และเท็ดดี พัก ซึ่งผลิตเพลงร่วมกับ 24, เบกกา บูม และอาร์.ที เป็นซิงเกิลที่สองจากอีพีชุดที่สอง คิลดิสเลิฟ วางจำหน่ายเมื่อวันที่ 5 เมษายน ค.ศ. 2019 ผ่านสังกัดวายจีและอินเตอร์สโคป
เบื้องหลังและการส่งเสริม

"โดนต์โนว์วอตทูดู" ได้รับการยืนยันพร้อมกับรายชื่อเพลงของอีพีในวันที่ 1 เมษายน ค.ศ. 2019 เป็นซิงเกิลที่สองของอีพีถัดจากเพลง "คิลดิสเลิฟ" เมื่ออีพีออกจำหน่ายแล้ว แบล็กพิงก์แสดงเพลง "โดนต์โนว์วอตทูดู" ร่วมกับ "คิลดิสเลิฟ" ในรายงานเพลงเกาหลีใต้อย่าง โชว์! มิวสิกคอร์ และ อินกีกาโย เพื่อประชาสัมพันธ์เพลง
บนชาร์ตเพลงและการแสดงสด

ในเกาหลีใต้ เพลงเปิดตัวอันดับที่ 121 บนแกออนดิจิทัลชาร์ต ก่อนขึ้นสูงสุดอันดับที่ 38 และยังเปิดตัวอันดับที่ 49 บนบิลบอร์ดเจแปนฮอต 100 ด้วย
"โดนต์โนว์วอตทูดู" ถูกนำไปแสดงสดที่เทศกาลโคเชลลาในเดือนเมษายน ค.ศ. 2019 และถูกบรรจุในรายชื่อเพลงสำหรับทัวร์คอนเสิร์ตรอบโลก อินยัวร์แอเรียเวิลด์ทัวร์ (2018–2020) ตลอดจนสนามกีฬายันม่าร์นางาอิ ณ เมืองโอซากะ ประเทศญี่ปุ่น
เทวากับซาตาน (ภาพยนตร์)

| เทวากับซาตาน |
| --- | --- |
ใบปิดภาพยนตร์
กำกับ: รอน ฮาวเวิร์ด
บทภาพยนตร์: เดวิด เคปป์ อะคิวา โกลส์แมน
สร้างจาก: เทวากับซาตาน โดย แดน บราวน์
อำนวยการสร้าง:   จอห์น คอลลีย์  ไบรอัน เกรเซอร์  รอน ฮาวเวิร์ด 
นักแสดงนำ: ทอม แฮงส์ ยวน แม็คเกรเกอร์ อาเยเลต ซูเรอร์ สเต็ลลัน สกอชกวด
ผู้บรรยาย: อัลเฟรด โมลินา
กำกับภาพ: ซัลวาตอร์ โตติโน
ตัดต่อ:   แดเนียล พี. แฮนลีย์  ไมค์ ฮิล 
ดนตรีประกอบ: ฮันส์ ซิมเมอร์
บริษัทผู้สร้าง:   อิเมจินเอนเตอร์เทนเมนท์  พานอรามาฟิล์มส  สกายลาร์คโปรดักชันส์  
ผู้จัดจำหน่าย: โคลัมเบียพิกเจอส์
วันฉาย: 15 พฤษภาคม พ.ศ. 2552
ความยาว: 138 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 485.9 ล้านดอลลาร์สหรัฐ
ก่อนหน้านี้: รหัสลับระทึกโลก (2006)
ต่อจากนี้: โลกันตนรก (2016)
ข้อมูลจาก IMDb
ข้อมูลจากสยามโซน
เทวากับซาตาน (อังกฤษ: Angels & Demons) เป็นภาพยนตร์แนวลึกลับ/ระทึกขวัญในปี 2009 กำกับและร่วมอำนวยการสร้างโดยรอน ฮาวเวิร์ด โดยดัดแปลงจากนวนิยายในชื่อเดียวกันของแดน บราวน์ ภาพยนตร์เรื่องนี้เป็นภาคต่อจาก รหัสลับระทึกโลก ถึงแม้ว่านวนิยายเรื่องนี้จะตีพิมพ์ก่อนก็ตาม ภาพยนตร์ถ่ายทำในโรมและสตูดิโอของโซนีพิกเจอส์ในลอสแอนเจลิส ทอม แฮงส์รับบทนำเป็นโรเบิร์ต แลงดอน สมทบด้วยยวน แม็คเกรเกอร์, อาเยเลต ซูเรอร์ และสเต็ลลัน สกอชกวด
นักแสดง

ทอม แฮงส์ รับบท โรเบิร์ต แลงดอน
ยวน แม็คเกรเกอร์ รับบท คาเมอร์เลนโญ แพทริก แมคเคนนา
อาเยเลต ซูเรอร์ รับบท วิตตอเรีย เวตรา
สเต็ลลัน สกอชกวด รับบท ผู้บัญชาการแมกซิมิเลียน ริกเตอร์
นิโคลัจ ลี คาส รับบท นักฆ่า
อาร์มิน มูลเลอร์-ชตาห์ล รับบท พระคาร์ดินัลสเตราส์
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ เทวากับซาตาน
เว็บไซต์ทางการ
เทวากับซาตาน ที่อินเทอร์เน็ตมูวีเดตาเบส
เทวากับซาตาน ที่สยามโซน
| ด ค กงานเขียนของ แดน บราวน์ |
| --- | --- |
ชุดโรเบิร์ต แลงดอน: เทวากับซาตาน (2000) • รหัสลับดาวินชี (2003) • สาส์นลับที่สาบสูญ (2009) • สู่นรกภูมิ (2013) • ออริจิน (2017)
เล่มเดี่ยว: ล่ารหัสมรณะ (1998) • แผนลวงสะท้านโลก (2001)
ภาพยนตร์ดัดแปลง: รหัสลับระทึกโลก (2006) • เทวากับซาตาน (2009) • โลกันตนรก (2016)
ตัวละคร: โรเบิร์ต แลงดอน
ประเทศราช

"ต้นไม้เงินต้นไม้ทอง" ที่หัวเมืองมลายูส่งมาเป็นเครื่องราชบรรณาการแก่พระเจ้ากรุงสยาม
ประเทศราช คือ รัฐจารีตซึ่งถูกอ้างสิทธิ์ว่าอยู่ภายใต้ปริมณฑลแห่งอำนาจของอีกรัฐหนึ่งตามคติจักรพรรดิราชในเอเชียตะวันออกเฉียงใต้แผ่นดินใหญ่ มีลักษณะคล้ายเมืองขึ้น, รัฐบรรณาการในระบบบรรณาการจีน, รัฐในอารักขาและอาณานิคมของจักรวรรดินิยมตะวันตก ตัวอย่างของประเทศราชได้แก่ กรุงศรีอยุธยาภายใต้พม่า (พ.ศ. 2106–2127), กัมพูชาภายใต้สยาม (พ.ศ. 2332–2410), นครเชียงใหม่ภายใต้สยาม (พ.ศ. 2317–2442)
ความหมาย

พจนานุกรม ฉบับราชบัณฑิตยสถาน พ.ศ. 2554 ระบุความหมายของประเทศราชว่า เมืองที่มีเจ้าผู้ครองเมืองของตนเอง แต่อยู่ภายใต้อำนาจควบคุมดูแลและคุ้มครองของพระมหากษัตริย์ของอีกประเทศหนึ่ง ซึ่งเจ้าเมืองประเทศราชนั้นมีหน้าที่ส่งเครื่องราชบรรณาการถวายเป็นประจำ และในเวลาเกิดศึกสงครามต้องเกณฑ์กำลังทหารเข้าร่วมกองทัพหลวงด้วย
ขอบเขตในการตีความว่าเมืองใดหรือรัฐใดเข้าข่ายว่าเป็นประเทศราชของอีกรัฐหนึ่งนั้นไม่แน่นอน และขึ้นอยู่กับผู้นิพนธ์ประวัติศาสตร์ในแต่ละยุคสมัย เช่น พงศาวดารเมืองนครเชียงใหม่ เมืองนครลำปาง เมืองลำพูนไชยระบุว่า นครเชียงใหม่ถูกยกขึ้นเป็นประเทศราชของสยามในเหตุการณ์สถาปนาพระยากาวิละเป็นพระเจ้าเชียงใหม่ สะท้อนถึงทัศนคติของผู้แต่งว่า ก่อนหน้านี้นครเชียงใหม่ไม่ถือเป็นประเทศราชของสยาม แม้ว่าจะตกอยู่ภายใต้ปริมณฑลแห่งอำนาจของสยามแล้วก็ตาม ในขณะที่ประวัติศาสตร์นิพนธ์สมัยใหม่เริ่มนับนครเชียงใหม่เป็นประเทศราชของสยามหลังจากสงครามเชียงใหม่ พ.ศ. 2317
นอกจากนี้ ยังมีการใช้ประเทศราชในการอธิบายความสัมพันธ์แบบเมืองขึ้นหรือรัฐบรรณาการที่นอกเหนือจากคติจักรพรรดิราช เช่น การแปลเซทระพี (อังกฤษ: satrapy) ในคติของเปอร์เซียว่าประเทศราช หรือการเทียบญี่ปุ่นโบราณเป็นประเทศราชของราชวงศ์ฮั่น
ประเทศราชของสยาม > อาณาจักรสุโขทัย

จารึกพ่อขุนรามคำแหงระบุอาณาเขตของอาณาจักรสุโขทัยในรัชสมัยพ่อขุนรามคำแหงมหาราชว่า ปราบเบื้องตะวันออก รอดสระหลวงสองแควลุมบาจายสคาเท้าฝั่งของถึงเวียงจันทร์เวียงคำเป็นที่แล้ว เบื้องหัวนอน รอดคนทีพระบางแพรกสุพรรณภูมิราชบุรีเพ็ชร์บุรีศรีธรรมราชฝั่งทะเลสมุทเป็นที่แล้ว เบื้องตะวันตก รอดเมืองฉอดเมือง...หงสาวดีสมุทห้าเป็นแดน เบื้องตีนนอน รอดเมืองแพร่เมืองน่านเมือง...เมืองพลั่วพ้นฝั่งของเมืองชะวาเป็นที่แล้ว ซึ่งครอบคลุมถึงรัฐร่วมสมัยในภูมิภาค เช่น แคว้นสุพรรณภูมิ, อาณาจักรหงสาวดี, นครรัฐแพร่, นครรัฐน่าน, อาณาจักรนครศรีธรรมราช และเมืองชวา สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่า รัฐเหล่านี้ตกเป็นประเทศราชของอาณาจักรสุโขทัย อย่างไรก็ตาม เนื้อหาดังกล่าวของจารึกได้รับการโต้แย้งว่า เกินความเป็นจริงและขัดแย้งกับหลักฐานอื่นๆ ทั้งนี้อาณาจักรสุโขทัยได้มีปฏิสัมพันธ์กับบางรัฐที่อยู่ใกล้เคียงในลักษณะการแสดงสถานะที่เหนือกว่า เช่น การพระราชทานพระสุพรรณบัตรแก่พระเจ้าฟ้ารั่ว, พระเจ้ารามประเดิด และพระเจ้าแสนเมืองแห่งอาณาจักรหงสาวดี และเหตุการณ์ที่พระมหาธรรมราชาที่ 1 เสด็จไปที่เมืองแพร่ในปี พ.ศ. 1902–1903
ประเทศราชของสยาม > อาณาจักรอยุธยา

พระราชพงศาวดารไทยที่ชำระในสมัยรัตนโกสินทร์ระบุว่า อาณาจักรอยุธยาในรัชกาลสมเด็จพระรามาธิบดีที่ 1 มีประเทศราช 16 เมือง ได้แก่ มะละกา, ชวา, ตะนาวศรี, นครศรีธรรมราช, ทวาย, เมาะตะมะ, เมาะลำเลิง, สงขลา, จันทบูร, พิษณุโลก, สุโขทัย, พิชัย, สวรรคโลก, พิจิตร, กำแพงเพชร และนครสวรรค์ แต่เนื่องจากข้อมูลประเทศราชเหล่านี้ขัดแย้งกับหลักฐานอื่น ทำให้ได้รับการสันนิษฐานว่า ถูกเพิ่มเติมเข้ามาในพงศาวดารในภายหลัง อาจตั้งแต่รัชกาลสมเด็จพระอินทราชา พระบาทสมเด็จพระจุลจอมเกล้าเจ้าอยู่หัวทรงมีพระราชวิจารณ์ว่า เมืองขนาดเล็กเช่นจันทบูรอาจถูกนับเป็นประเทศราชเพื่อให้มีประเทศราชครบ 16 เมือง ตามจำนวนอาณาจักรในมหาชนบท
กฎมณเฑียรบาลซึ่งตั้งขึ้นในรัชสมัยสมเด็จพระบรมไตรโลกนาถระบุว่า เมืองถวายดอกไม้ทองเงินมี 20 เมือง ได้แก่ นครหลวง, ศรีสัตนาคนหุต, เชียงใหม่, ตองอู, เชียงไกร, เชียงกราน, เชียงแสน, เชียงรุ้ง, เชียงราย, แสนหวี, เขมราช, แพร่, น่าน, ใต้ทอง, โคตรบอง, เรวแกว, อุยองตะหนะ, มะละกา, มลายู และวรวารี
ดูเพิ่ม

จิ้มก้อง
รัฐในอารักขา
รัฐบริวาร
รัฐหุ่นเชิด
ประเทศไทยใน พ.ศ. 2452

เหตุการณ์ที่เกิดขึ้นใน พ.ศ. 2452 (ค.ศ. 1909) ในประเทศไทย เป็นปีที่ 128 แห่งกรุงรัตนโกสินทร์ และเป็นปีที่ 42 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 127 (1 มกราคม - 31 มีนาคม) และ 128 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
เจ้าผู้ครองประเทศราช
นครเชียงใหม่: เจ้าอินทวโรรสสุริยวงษ์
นครลำปาง: เจ้าบุญวาทย์วงษ์มานิต
นครลำพูน: เจ้าอินทยงยศโชติ
นครน่าน: พระเจ้าสุริยพงษ์ผริตเดช
เหตุการณ์ > สิงหาคม

12 สิงหาคม - ตั้งอำเภอตากใบและอำเภอสะเดา
เหตุการณ์ > พฤศจิกายน

15 พฤศจิกายน - พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินทรงประกอบพิธีเปิดสะพานเฉลิมหล้า 56
เหตุการณ์ > ธันวาคม

12 ธันวาคม - รัฐบาลสยามให้สัตยาบันอนุสัญญากรุงเฮกฉบับวันที่ 8 ธันวาคม ค.ศ. 1908
ผู้เกิด > มกราคม

2 มกราคม – นิยม ทองชิตร นักมวยไทย (เสียชีวิต พ.ศ. 2529)
14 มกราคม – หม่อมเจ้าศุกรวรรณดิศ ดิศกุล พระอนุวงศ์ (สิ้นชีพิตักษัย พ.ศ. 2519)
19 มกราคม – จันทร์ ขนนกยูง แม่ชี (ถึงแก่กรรม พ.ศ. 2543)
ผู้เกิด > กุมภาพันธ์

3 กุมภาพันธ์ – พยอม สีนะวัฒน์ ศิลปินแห่งชาติ (ถึงแก่กรรม พ.ศ. 2551)
26 กุมภาพันธ์ – เสวตร เปี่ยมพงศ์สานต์ รองนายกรัฐมนตรีคนที่ 17 (อนิจกรรม พ.ศ. 2545)
ผู้เกิด > มีนาคม

2 มีนาคม – สมเด็จพระพุทธปาพจนบดี (ทองเจือ จินฺตากโร) อดีตสังฆมนตรีช่วยว่าการองค์การเผยแผ่ (มรณภาพ พ.ศ. 2551)
8 มีนาคม – หม่อมราชวงศ์พันธุ์ทิพย์ บริพัตร ราชนิกูล (อนิจกรรม พ.ศ. 2530)
12 มีนาคม – พโยม จุลานนท์ อดีตหัวหน้าพรรคคอมมิวนิสต์แห่งประเทศไทย (ถึงแก่กรรม พ.ศ. 2523)
16 มีนาคม – สุมณีนงเยาว์ วินิจฉัยกุล (หม่อมเจ้าสุมณีนงเยาว์ ดิศกุล) อดีตพระอนุวงศ์ (สิ้นชีพิตักษัย พ.ศ. 2546)
18 มีนาคม – พระครูพิศาลพรหมจรรย์ (สวัสดิ์ ปฺณณสีโล) เจ้าคณะอำเภอบ้านบึง (มรณภาพ พ.ศ. 2547)
23 มีนาคม – สอาด หงษ์ยนต์ รัฐมนตรีช่วยว่าการกระทรวงอุตสาหกรรมคนที่ 11 (อนิจกรรม พ.ศ. 2551)
ผู้เกิด > เมษายน

10 เมษายน – หม่อมเจ้าจงกลนี วัฒนวงศ์ พระอนุวงศ์ (สิ้นชีพิตักษัย พ.ศ. 2508)
13 เมษายน – ชัยวัธน์ อินทะพันธ์ อดีตนายกเทศมนตรีเมืองลำพูน (ถึงแก่กรรม พ.ศ. 2542)
19 เมษายน – หม่อมเจ้าวงษ์มหิป ชยางกูร เอกอัครราชทูตไทยประจำฟิลิปปินส์ (สิ้นชีพิตักษัย พ.ศ. 2530)
25 เมษายน – หม่อมเจ้านนทิยาวัด สวัสดิวัตน์ รัฐมนตรีช่วยว่าการกระทรวงการต่างประเทศคนที่ 4 (สิ้นชีพิตักษัย พ.ศ. 2501)
ผู้เกิด > พฤษภาคม

3 พฤษภาคม – เสาว์ บุญเสนอ บรรณาธิการ (เสียชีวิต พ.ศ. 2544)
31 พฤษภาคม – เนตร เขมะโยธิน อดีตหัวหน้าคณะกบฏเสนาธิการ (อนิจกรรม พ.ศ. 2526)
ผู้เกิด > มิถุนายน

20 มิถุนายน – พระวรวงศ์เธอ พระองค์เจ้าอาภัสสรวงศ์ พระอนุวงศ์ (สิ้นพระชนม์ พ.ศ. 2525)
23 มิถุนายน – พระธรรมคุณาภรณ์ (เช้า ฐิตปญฺโญ) อดีตหัวหน้าพระธรรมทูตสาย 3 (มรณภาพ พ.ศ. 2513)
ผู้เกิด > กรกฎาคม

16 กรกฎาคม – ผาด ตุงคะสมิต อดีตนายตำรวจรถถัง (ถึงแก่กรรม พ.ศ. 2527)
27 กรกฎาคม – พระเจ้าวรวงศ์เธอ พระองค์เจ้าจักรพันธ์เพ็ญศิริ รัฐมนตรีว่าการกระทรวงเกษตรและสหกรณ์คนที่ 26 (สิ้นพระชนม์ พ.ศ. 2536)
ผู้เกิด > สิงหาคม

20 สิงหาคม – สง่า มะยุระ จิตรกร (เสียชีวิต พ.ศ. 2521)
24 สิงหาคม – รวงทอง จันทพิมพะ นักเขียน (เสียชีวิต พ.ศ. 2497)
ผู้เกิด > กันยายน

4 กันยายน – เปลื้อง ณ นคร อดีตสมาชิกสภาผู้แทนราษฎรกรุงเทพมหานคร (ถึงแก่กรรม พ.ศ. 2541)
ผู้เกิด > ตุลาคม

4 ตุลาคม – หม่อมหลวงสร้อยระย้า ยุคล ราชนิกูล (อนิจกรรม พ.ศ. 2527)
12 ตุลาคม – ทองหยด จิตตวีระ รองนายกรัฐมนตรีคนที่ 32 (อนิจกรรม พ.ศ. 2534)
ผู้เกิด > พฤศจิกายน

3 พฤศจิกายน – ถวิล อุดล อดีตรัฐมนตรี (อนิจกรรม พ.ศ. 2492)
17 พฤศจิกายน – เกียรติ วัธนเวคิน นักการธนาคาร (อนิจกรรม พ.ศ. 2556)
20 พฤศจิกายน – สงบ สวนสิริ นักเขียน (เสียชีวิต พ.ศ. 2513)
25 พฤศจิกายน – หม่อมหลวงบัว กิติยากร ราชนิกูล (พิราลัย พ.ศ. 2542)
26 พฤศจิกายน – พระญาณสิทธาจารย์ (สิม พุทฺธาจาโร) เจ้าอาวาสวัดป่าสุทธาวาส (มรณภาพ พ.ศ. 2535)
ผู้เกิด > ธันวาคม

1 ธันวาคม – สงวน สุวรรณศรี (ฟรังซิสเซเวียร์ สงวน สุวรรณศรี) มุขนายกมณฑลจันทบุรีรูปที่ 2 (มรณภาพ พ.ศ. 2526)
5 ธันวาคม – เตียง ศิริขันธ์ อดีตรัฐมนตรี (อนิจกรรม พ.ศ. 2495)
21 ธันวาคม – พระเจ้าวรวงศ์เธอ พระองค์เจ้าจุไรรัตนศิริมาน พระบรมวงศ์ (สิ้นพระชนม์ พ.ศ. 2543)
28 ธันวาคม – หม่อมเจ้าชมิยบุตร ชุมพล อดีตรองปลัดกระทรวงเศรษฐการ (สิ้นชีพิตักษัย พ.ศ. 2547)
ผู้เกิด > ไม่ทราบวัน

หม่อมหลวงเกษตร สนิทวงศ์ เลขาธิการสภากาชาดไทย (อสัญกรรม พ.ศ. 2538)
สุข ปราสาทหินพิมาย อดีตผู้ใหญ่บ้าน (ถึงแก่กรรม พ.ศ. 2543)
ผู้เสียชีวิต > กุมภาพันธ์

21 กุมภาพันธ์ – ฌอง หลุยส์ เวย์ มุขนายกมณฑลสยามตะวันออก (เกิด พ.ศ. 2383)
ผู้เสียชีวิต > พฤษภาคม

5 พฤษภาคม – พระเจ้าวรวงศ์เธอ พระองค์เจ้าศิริวงศ์วัฒนเดช พระบรมวงศ์ (ประสูติ พ.ศ. 2432)
ผู้เสียชีวิต > กรกฎาคม

3 กรกฎาคม – สมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี อุปนายิกาสภาอุณาโลมแดง (ประสูติ พ.ศ. 2416)
ผู้เสียชีวิต > กันยายน

20 กันยายน – พระเจ้าบรมวงศ์เธอ พระองค์เจ้าอุรุพงษ์รัชสมโภช พระบรมวงศ์ (ประสูติ พ.ศ. 2436)
ผู้เสียชีวิต > ตุลาคม

8 ตุลาคม – เจ้าพระยาสุรวงษ์วัฒนศักดิ์ (โต บุนนาค) สมุหราชองครักษ์คนที่ 1 (เกิด พ.ศ. 2395)
10 ตุลาคม – แซมมวล เจ. สมิธ มิชชันนารี (เกิด พ.ศ. 2363)
ผู้เสียชีวิต > พฤศจิกายน

11 พฤศจิกายน – พระเจ้าบรมวงศ์เธอ กรมหมื่นพิไชยมหินทโรดม อธิบดีกรมเพาะปลูก (ประสูติ พ.ศ. 2425)
รหัสลับระทึกโลก

| รหัสลับระทึกโลก |
| --- | --- |
ใบปิดภาพยนตร์
กำกับ: รอน ฮาวเวิร์ด
บทภาพยนตร์: อะคิวา โกลส์แมน
สร้างจาก: รหัสลับดาวินชี โดย แดน บราวน์
อำนวยการสร้าง: รอน ฮาวเวิร์ด ไบรอัน เกรเซอร์ จอห์น คอลลีย์
นักแสดงนำ: ทอม แฮงส์ ออเดรย์ ตาตู เอียน แมคเคลเลน อัลเฟรด โมลินา ฌ็อง เรโน พอล เบ็ตตานีย์
กำกับภาพ: ซัลวาตอร์ โตติโน
ตัดต่อ: แดเนียล พี. ฮันลีย์ ไมค์ ฮิล
ดนตรีประกอบ: ฮันส์ ซิมเมอร์
บริษัทผู้สร้าง:   อิเมจินเอนเทอร์เทนเมนท์  เรนเมกเกอร์ดิจิทัลเอฟเฟกส์  สกายลาร์คโปรดักชันส์  
ผู้จัดจำหน่าย: โคลัมเบียพิกเจอส์
วันฉาย: 19 พฤษภาคม ค.ศ. 2006
ความยาว: 148 นาที
ประเทศ: สหรัฐอเมริกา
ภาษา: อังกฤษ, ฝรั่งเศส, สเปน, ละติน
ทุนสร้าง: 125 ล้านดอลลาร์สหรัฐ
ทำเงิน: 758.2 ล้านดอลลาร์สหรัฐ
ต่อจากนี้: เทวากับซาตาน (2009)
ข้อมูลจาก IMDb
ข้อมูลจากสยามโซน
รหัสลับระทึกโลก (อังกฤษ: The Da Vinci Code) เป็นภาพยนตร์แนวลึกลับ/ระทึกขวัญในปี ค.ศ. 2006 กำกับและร่วมอำนวยการสร้างโดยรอน ฮาวเวิร์ด โดยดัดแปลงจากนวนิยายเรื่อง รหัสลับดาวินชี ของแดน บราวน์ นำแสดงโดยทอม แฮงส์ในบท โรเบิร์ต แลงดอน นักสัญลักษณ์วิทยาจากมหาวิทยาลัยฮาร์วาร์ด สมทบด้วยออเดรย์ ตาตู, เอียน แมคเคลเลน, อัลเฟรด โมลินา, ฌ็อง เรโนและพอล เบ็ตตานีย์
รหัสลับระทึกโลก ออกฉายรอบปฐมทัศน์ในคืนวันเปิดตัวที่เทศกาลภาพยนตร์เมืองคานส์ เมื่อวันที่ 17 พฤษภาคม ค.ศ. 2006 ออกฉายรอบปกติในหลายประเทศทั่วโลกเมื่อวันที่ 18 พฤษภาคม ค.ศ. 2006 และออกฉายในสหรัฐอเมริกาโดยโคลัมเบียพิกเจอส์เมื่อวันที่ 19 พฤษภาคม ค.ศ. 2006
เนื่องจากเกิดข้อพิพาทและการตีความหมายไม่ถูกต้องทางด้านประวัติศาสตร์ รวมถึงการต่อต้านจากคาทอลิกเหมือนเช่นที่ฉบับหนังสือได้รับ ภาพยนตร์ก็ได้รับเสียงวิจารณ์อย่างหนักจากนิกายโรมันคาทอลิก บางโบสถ์แนะให้ฆราวาสต่อต้านภาพยนตร์เรื่องนี้ การออกฉายในช่วงแรกถูกประท้วงและเสียงวิจารณ์ในช่วงแรกเป็นในทางลบ อย่างไรก็ตามจากกระแสด้านลบนี้ทำให้เกิดกระแสภาพยนตร์เล็กน้อยทำให้ขึ้นอันดับ 1 บนบ็อกซ์ออฟฟิศ ทำรายได้ 230 ล้านดอลลาร์สหรัฐทั่วโลกในสัปดาห์ออกฉาย ในเวลานั้นถือว่าสร้างสถิติภาพยนตร์ที่เปิดตัวได้มากที่สุดเป็นอันดับ 3 ในประวัติศาสตร์ (ติดอันดับ 7 ของรายได้เปิดตัวสูงสุด) และทำรายได้มากที่สุดทั่วโลกอันดับ 2 ในปี 2006 โดยทำรายได้ 758,239,851 ดอลลาร์สหรัฐ จากข้อมูลวันที่ 2 พฤศจิกายน ค.ศ. 2006 และหลังจากนั้นได้มีภาพยนตร์ภาคต่อ เทวากับซาตาน ที่รอน ฮาวเวิร์ดกำกับเช่นกัน
เพลงประกอบภาพยนตร์ประพันธ์โดยฮันส์ ซิมเมอร์ และได้รับการเสนอชื่อเข้าชิงรางวัลออสการ์ในปี 2007 ในสาขาเพลงบรรเลงยอดเยี่ยม
เรื่องย่อ

ฌาคส์ โซนิแยร์ ภัณฑารักษ์ของพิพิธภัณฑ์ลูฟวร์ ถูกซิลาส นักบวชผิวเผือกเค้นถามถึง "หลักศิลา" กุญแจซึ่งนำไปสู่จอกศักดิ์สิทธิ์ก่อนจะถูกฆ่า ตำรวจพบร่างของโซนิแยร์อยู่ในลักษณะคล้ายภาพ "วิทรูเวียนแมน" เบซู ฟาช สารวัตรของกรมตำรวจฝรั่งเศสเชิญตัวโรเบิร์ต แลงดอน ศาสตราจารย์ด้านสัญลักษณ์วิทยาจากมหาวิทยาลัยฮาร์วาร์ดที่พักอยู่ในปารีสมาที่เกิดเหตุ แลงดอนพบลำดับเลขฟีโบนัชชีที่ซ่อนอยู่ ต่อมาโซฟี เนอเวอ นักถอดรหัสจากกรมตำรวจและหลานสาวของโซนิแยร์บอกแลงดอนว่าฟาชแอบติดเครื่องติดตามที่ตัวแลงดอนเพราะสงสัยว่าแลงดอนเป็นคนฆ่าโซนิแยร์ เนื่องจากมีข้อความที่โซนิแยร์เขียนไว้ก่อนตายว่า "ตามหาโรเบิร์ต แลงดอน" และฟาชลบออกก่อนที่แลงดอนจะมาถึง แลงดอนและโซฟีทำลายเครื่องติดตามและตามลำดับเลขไปที่ผลงานของเลโอนาร์โด ดา วินชี จนแลงดอนอนุมานได้ว่าโซนิแยร์เป็นประมุขของสมาคม "ไพรเออรีออฟไซออน" ด้านซิลาสที่ทำงานให้กับบิชอปอาริงกาโรซา ประมุขนิกายโอปุสเดอีและบุคคลลึกลับนามว่า "ท่านอาจารย์" หลบซ่อนตัว
หลังลอบออกจากพิพิธภัณฑ์มาได้ แลงดอนและโซฟีไปที่ธนาคารรับฝากทรัพย์สินซือริช สาขาปารีสและใช้ลำดับเลขฟีโบนัชชีเป็นรหัสผ่าน ทั้งคู่พบรหัสลิขิต ซึ่งเป็นกระบอกใส่กระดาษพาไพรัสที่เข้ารหัส 5 ตัว หากเปิดด้วยวิธีอื่น กระบอกน้ำส้มสายชูที่อยู่ภายในจะแตกและทำลายกระดาษ ทั้งคู่ได้รับความช่วยเหลือจากอังเดร แวร์เนต์ ผู้จัดการธนาคารให้หลบหนีออกจากธนาคารด้วยรถบรรทุกเมื่อธนาคารถูกตำรวจล้อม แต่ต่อมาแวร์เนต์บังคับเอารหัสลิขิตคืน แลงดอนปลดอาวุธแวร์เนต์และพาโซฟีไปหาเซอร์ลีห์ ทีบบิง ผู้เชี่ยวชาญด้านจอกศักดิ์สิทธิ์และเพื่อนของแลงดอน
ทีบบิงอธิบายให้ทั้งคู่ฟังว่า จอกศักดิ์สิทธิ์ไม่ได้หมายถึงจอกจริง ๆ แต่หมายถึงแมรี แม็กดาเลน ภรรยาของพระเยซูที่ตั้งครรภ์ช่วงที่พระเยซูถูกตรึงกางเขน และสมาคมไพรเออรีออฟไซออนมีหน้าที่ปกป้องสายเลือดของพระเยซู โดยมีองค์กรโอปุสเดอีคอยตามล่า ต่อมาซิลาสบุกมาที่บ้านของทีบบิงแต่ถูกทีบบิงทำร้ายจนสลบ ทั้งหมดไปที่ลอนดอนด้วยเครื่องบินส่วนตัวของทีบบิงและไปที่โบสถ์เทมเพิล ด้านเรมี คนรับใช้ของทีบบิงปล่อยตัวซิลาสและบอกว่าตนคือ "ท่านอาจารย์" เขาจับทีบบิงเป็นตัวประกันและพาขึ้นรถ ต่อมาเรมีถูกทีบบิงวางยาพิษและแจ้งตำรวจให้ไปจับตัวซิลาส ซิลาสพยายามหลบหนีและยิงสู้กับตำรวจ แต่ยิงพลาดไปถูกบิชอปอาริงกาโรซา ก่อนที่ตนจะถูกตำรวจยิงตาย
แลงดอนและโซฟีเผชิญหน้ากับทีบบิงที่เวสต์มินสเตอร์แอบบีย์ ทีบบิงเปิดเผยว่าตนคือ "ท่านอาจารย์" และตั้งใจจะใช้ความลับเรื่องจอกศักดิ์สิทธิ์ในการทำลายวาติกัน เขาจับโซฟีเป็นตัวประกันและบังคับให้แลงดอนเปิดรหัสลิขิตที่หลุมศพของไอแซก นิวตัน อดีตประมุขของไพรเออรี แต่แลงดอนทำลายรหัสลิขิตต่อหน้าทีบบิง ตำรวจที่ตามมาจับกุมทีบบิงที่ตระหนักได้ว่าแลงดอนเปิดรหัสลิขิตได้สำเร็จ แต่แกล้งทำลายรหัสลิขิตต่อหน้าทีบบิง
ต่อมา แลงดอนและโซฟีไปที่โบสถ์น้อยโรสลินในสกอตแลนด์ ทั้งคู่พบว่าหลุมศพของแมรี แม็กดาเลนถูกย้ายออกไป แลงดอนตระหนักได้ว่าโซนิแยร์ไม่ใช่คุณตาจริง ๆ ของโซฟี แต่เป็นผู้ปกป้องเธอในฐานะผู้สืบเชื้อสายพระเยซู ทั้งคู่พบกับสมาชิกหลายคนของสมาคมไพรเออรี รวมถึงคุณยายของโซฟี เมื่อแยกกับโซฟี แลงดอนตามเส้นกุหลาบไปที่พิพิธภัณฑ์ลูฟวร์และพบว่าที่จริงแล้วหลุมศพของแม็กดาเลนอยู่ใต้พีระมิดลูฟวร์ ภาพยนตร์จบลงเมื่อแลงดอนคุกเข่าทำความเคารพแม็กดาเลนเหมือนเช่นอัศวินเทมพลาร์ในอดีต
นักแสดง

ทอม แฮงส์ รับบท โรเบิร์ต แลงดอน
ออเดรย์ ตาตู รับบท โซฟี เนอเวอ
เอียน แมคเคลเลน รับบท เซอร์ลีห์ ทีบบิง
อัลเฟรด โมลินา รับบท บิชอปอะริงกาโรซา
ฌ็อง เรโน รับบท เบซู ฟาช
พอล เบ็ตตานีย์ รับบท ซิลาส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รหัสลับระทึกโลก
วิกิคำคม มีคำคมที่กล่าวโดย หรือเกี่ยวกับ รหัสลับระทึกโลก
เว็บไซต์ทางการ
รหัสลับระทึกโลก ที่อินเทอร์เน็ตมูวีเดตาเบส
รหัสลับระทึกโลก ที่สยามโซน
| ด ค กงานเขียนของ แดน บราวน์ |
| --- | --- |
ชุดโรเบิร์ต แลงดอน: เทวากับซาตาน (2000) • รหัสลับดาวินชี (2003) • สาส์นลับที่สาบสูญ (2009) • สู่นรกภูมิ (2013) • ออริจิน (2017)
เล่มเดี่ยว: ล่ารหัสมรณะ (1998) • แผนลวงสะท้านโลก (2001)
ภาพยนตร์ดัดแปลง: รหัสลับระทึกโลก (2006) • เทวากับซาตาน (2009) • โลกันตนรก (2016)
ตัวละคร: โรเบิร์ต แลงดอน
รายชื่ออธิบดีกรมที่ดิน

| อธิบดีกรมที่ดิน |
| --- | --- |
เครื่องหมายราชการ
ผู้ดำรงตำแหน่งคนปัจจุบัน พรพจน์ เพ็ญพาส ตั้งแต่ 1 มกราคม พ.ศ. 2567
ผู้เสนอชื่อ: รัฐมนตรีว่าการกระทรวงมหาดไทย
ผู้แต่งตั้ง: พระมหากษัตริย์ไทย
ผู้ประเดิมตำแหน่ง: มิสเตอร์ดับบลิว เอ. เกรแฮม
สถาปนา: พ.ศ. 2444
เว็บไซต์: กรมที่ดิน
ด้านล่างนี้คือรายนามเจ้ากรมทะเบียนที่ดิน อธิบดีกรมที่ดิน อธิบดีกรมที่ดินและโลหะกิจ และอธิบดีกรมที่ดิน
ดูเพิ่ม

กรมที่ดิน
| ด ค กอธิบดีกรมที่ดิน |
| --- | --- | --- |
| เจ้ากรมทะเบียนที่ดิน | ดับบลิว เอ. เกรแฮม • พระหัตถสารศุภิกิจ (ภู่) • หลวงประมวลภูมิเทศ (เฮง วิริยะศิริ) • พระยาบรมบาทบำรุง (แย้ม แสง - ชูโต) • อาร์. ดี. เครก • พระยาลักษมัณสุพจน์ธรรมาภิรตเทพสภาบดี (อู๋ ไกรฤกษ์) • พระยาสุรเกษตรโศภณ (เจือ ชูโต) |  |
| อธิบดีกรมที่ดิน | หม่อมเจ้าวิมวาทิตย์ รพีพัฒน์ |  |
| อธิบดีกรมที่ดินและโลหะกิจ | พระยาอัชราชทรงสิริ (แม้น อรุณลักษณ์) • หลวงประเจิดอักษรลักษณ์ (สมโภช อัศวนนท์) • หลวงเดชสหกรณ์ (หม่อมหลวงเดช สนิทวงศ์) • หลวงชำนาญนิติเกษตร (อุทัย แสงมณี) |  |
| อธิบดีกรมที่ดิน | พระประจนปัจจนึก (พุก มหาดิลก) • พระผดุงทะเบียนกิจ (หน ชูโต) • พระนิติเกษตรสุนทร (เชลง นิติเกษตรสุนทร) • ศักดิ์ ไทยวัฒน์(1) • ถวิล สุนทรศารทูล • ศักดิ์ ไทยวัฒน์(2) • อรรถ วิสูตรโยธาภิบาล • โชติ เศวตรุนทร์ • ระดม มหาศรานนท์ • นิรุติ ไชยกุล • สนิท วิเศษโกสิน • ศิริ เกวลินสฤษดิ์ • ทวี ชูทรัพย์ • อารีย์ วงศ์อารยะ • ผัน จันทรปาน • ชนะศักดิ์ ยุวบูรณ์ • ปริญญา นาคฉัตรีย์ • วิเชียร รัตนะพีระพงศ์ • ยงยุทธ วิชัยดิษฐ • ประวิทย์ สีห์โสภณ • จเด็จ อินสว่าง • บัญญัติ จันทน์เสนะ • พีรพล ไตรทศาวิทย์ • ชัยฤกษ์ ดิษฐอำนาจ • อนุวัฒน์ เมธีวิบูลวุฒิ • บุญเชิด คิดเห็น • พินิจ หาญพาณิชย์ • พีระศักดิ์ หินเมืองเก่า • ศิริพงษ์ ห่านตระกูล • อภินันท์ ซื่อธานุวงศ์ • ประทีป กีรติเรขา • ประยูร รัตนเสนีย์ • นิสิต จันทร์สมวงศ์ • ชยาวุธ จันทร • พรพจน์ เพ็ญพาส |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)